Курт Тухолски
Мир и порядък

Превод от немски: Венцеслав Константинов, —

chitanka.info

Когато милиони в труд само живеят,

когато децата им без мляко линеят —

        това е порядък.

Когато работници с ярост крещят:

„Които ограбва труда ни — на съд!“ —

        това е безпорядък.

Когато край струга туберкулозни се сплуват,

когато тринайсет в една стая нощуват —

        това е порядък.

Когато пък някой отвори уста,

понеже иска да си осигури старостта —

        това е безпорядък.

Когато богатите зиме отиват

в Швейцария, а лете край Комо почиват —

        тогава цари мир.

Когато вървят към промяна нещата,

когато забраняват спекулата със земята —

        тогава цари безпорядък.

„Важно е: гладните да не признаваме.

Важно е: гледката да не смущаваме.

        Не викайте!

                                Времето света ще оправи.

        Еволюцията всичко ще ви достави.“

Тъй вашият народен депутат разсъждава.

Но няма ли да пукнете всички дотогава?

Затуй пък на гроба ви ще четем за утеха:

        „Те мирни и порядъчни винаги бяха.“

1925

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.